16.04.2018



# 1. Dopravoprojekt

## 1.1. Slovenská komora stavebných inžinierov udelila titul Stavba roka 2017 diaľnici D3 Svrčinovec – Skalité

### Zdroj: hlavnespravy.sk Strana/Poradie správy: 0 Rubrika/Relácia: Dátum: 16.04.2018Autor:

<https://www.hlavnespravy.sk/slovenska-komora-stavebnych-inzinierov-udelila-titul-stavba-roka-2017-dialnici-d3-svrcinovec-skalite/1373824>

Slovenská komora **stavebných** inžinierov ocenila projektové riešenie úseku **diaľnice** **D3** Svrčinovec – Skalité. Stalo sa tak počas 23. ročníka slávnostného odovzdávania ocenení súťaže **Stavba** roka 2017.
Bratislava 16. apríla 2018 (HSP/Foto:Jozef Mravec)
Celoštátnu súťaž **Stavba** roka organizuje Združenie pre rozvoj slovenskej architektúry a **stavebníctva** – ABF Slovakia – za účelom podpory kvality **výstavby** na Slovensku. Medzi vyhlasovateľov súťaže dlhodobo patrí aj Slovenská komora **stavebných** inžinierov. „Primeraná kvalita **projektov** je nevyhnutnou podmienkou primeranej kvality výsledného produktu – **stavby**. Zodpovednosť za kvalitu zhotovovanej **stavby** nesie nielen realizátor, ale aj projektant. Preto sa chceme podieľať na aktivitách, ktoré prispievajú k propagácii kvalitných **stavebných** diel,“ povedal prof. Vladimír Benko, predseda SKSI.
**Diaľnica** **D3** Svrčinovec – Skalité
Porota udelila celkovo 12 cien, vrátane hlavnej ceny, na základe technickej dokumentácie predloženej prihlasovateľom a na základe obhliadky každej **stavby** in situ. Za vyhlasovateľa súťaže – SKSI bol súčasťou 8-člennej odbornej poroty Ing. Anton Vyskoč, podpredseda SKSI.
Jednou z udelených cien počas slávnostného galavečera **Stavba** roka 2017 bola cena SKSI za projektové riešenie. Tú si v tomto ročníku súťaže odniesol úsek **diaľnice** **D3** Svrčinovec – Skalité.
**Diaľnica** **D3** Svrčinovec – Skalité vedie v hlbokých zárezoch masívu hrebeňa Valy na rozsiahlych mostných objektoch, medzi ktorými je v súčasnosti aj najvyšší most v strednej Európe. Celkovo sa tu nachádza 7 mostných objektov na obslužných **komunikáciách** a 17 mostných objektov na **diaľnici**, vrátane križovatky Svrčinovec. **Stavba** **tunelov** Poľana a Svrčinovec sa realizovala v polovičnom profile. Razenie **tunelov** bolo realizované technológiou RNTM. Riadiaci systém **tunela** zabezpečuje úplnú kontrolu nad všetkými procesmi technologického vybavenia. Hlavné operátorské pracovisko má dohľad nad celým úsekom **D3**.
„Porota ocenila najmä projektové riešenie **stavebného** diela v náročnom teréne, zo **stavebného** i dopravného hľadiska, ako aj náročné technické riešenie mostov a **tunelov**. Optimálne ekonomicky efektívne použitie progresívnych **stavebných** materiálov a technológií a citlivé zakomponovanie celého úseku do urbanistickej štruktúry územia so zachovaním kontinuity k okolitým **stavbám**,“ komentoval rozhodnutie poroty Anton Vyskoč.
Prestížne podujatie
Účastníkmi slávnostného odovzdávania cien **Stavba** roka 2017, ktoré sa konalo 11. apríla, boli významné osobnosti verejného, politického a spoločenského života, akademickej obce, ale predovšetkým tí, ktorým bol tento slávnostný večer určený, architekti, projektanti, zhotovitelia, **stavebníci**, developeri.
Hlavnú cenu – titul **Stavba** roka 2017 získala **diaľnica** **D3** Žilina (Strážov) – Žilina (Brodno). V online hlasovaní udelila cenu aj široká verejnosť sídlu spoločnosti PDP, s. r. o., v Nitrianskych Sučanoch.
**Diaľnica** **D3** Svrčinovec – Skalité
Autor architektonického riešenia: Ing. Ľubica Cigerová
Projektant v postavení hlav. projektanta: **DOPRAVOPROJEKT**, **a**. **s**., Hlavný inžinier **projektu**: Ing. Ľubica Cigerová
Hlavný zhotoviteľ: Združenie „**D3** Svrčinovec – Skalité“, VÁHOSTAV-SK, a. s. – vedúci člen združenia
Hlavný stavbyvedúci: Ing. Peter Ferianec
**Stavebník**: Národná **diaľničná** spoločnosť, a. s.
**Technický** **dozor**: Združenie firiem Bung Slovensko, s. r. o., Amberg Engineering Slovensko, s. r. o., Infraprojekt, s. r. o.
Celkové **investičné** náklady (bez DPH): 329,9 mil. eur
Doba **výstavby**: 10/2013 – 09/2017